Rebħ is-Sewwa Xebgħan u mnikket bit-twegħir u mġieba Tal-bniedem issa ħsiebu biss fil-ġlied, Tlaqt jien lejn għolja fejn ġo għar imbiegħed, Irqadt mitlut fi ħsieb ta' sliem fejjied : Ħlomthom jitqabdu, lill-bnedmin mitlufa F'mibegħda kbira b'qalbhom tgħum fis-semm; Ħlomthom jitqatlu qalb nirien tal-biża', Fejn wied iċarċar kullimkien bid-demm: U fost il-ħsejjes tal-kanuni jdaħħnu Bdejt nisma' għajjat ta' ġenn, għajjat ta' ħrib: Għajjat ta' saħta fl-art minn nies midruba, Minn fommhom ħiereġ biss tnehid u krib: Kien beda: jbexbex x'ħin 'il fuq, fil-għoli, Bdiet riesqa sħaba bajda minn quddiem: Sħaba sabiħa ta' tiamiema l-għamla, Li ġiet minn saltna ta' ftehim u sliem: Rajtha mill-għar, fejn kont mitluf f'ħolm sliemi, Lis-sħaba tieqaf, fuq tqabid il-hemm, B'ittri tad-dawl jintfew innbagħad jixegħlu : Uirrid is-sliem u m'hux tixrid ta' demmi' Waqfu l-ġellieda mit-taqbid, u ferħu Bl-ittri tad-dawl jixegħlu kliem ħanin; Jien fraħt ukoll u lill-ġellieda Ħlomthom Jitilqu l-armi u jieħdu b'id xulxin: Xterdet ma' kullimkien l-aħbar tas-sliema L-ittri tad-dawl mis-sħaba bdew jintfew : Is-sewwa rebafi u l-ġellieda tferrxu Biex jerġgħu jaħdmu l-art mnejn kienu ġewl